stanford-oval/wikipedia huggingface dataset:
ונסדיי אדמס
הופעותיה הבולטות בזיכיון

את דמותה של ונסדיי בסדרת הטלוויזיה המקורית מגלמת ליסה לורינג, אם כי דמותה מוצגת בפן יותר ילדותי ומתוק מאשר ברצועות הקומיקס המקוריות. לורינג שבה לגלם את ונסדיי בספיישל הטלוויזיוני משנת 1977, "ליל כל הקדושים עם משפחת אדמס החדשה", בה דמותה בגרה וכעת מנגנת בחליל. במרווח הזמן שחלף בין סדרת הטלוויזיה המקורית לספיישל הטלוויזיוני, להוריה נולדו שני ילדים נוספים שנראים בדיוק כמו פאגסלי וונסדיי.
בסרטי הלייב אקשן "משפחת אדמס" (1991) ו"החיים על פי משפחת אדמס" (1993), דמותה של ונסדיי מוצגת בצורה יותר נאמנה לרצועות הקומיקס, ואף בצורה אפלה יותר. אישיותה של ונסדיי יותר חריפה, ובעלת שנינות מוריבידית ועניין חולני לפגוע באחיה הצעירים; תחילה בפאגסלי ולאחר כך גם בפיוברט. בשני הסרטים, את דמותה מגלמת כריסטינה ריצ'י. בסרט ההמשך, ונסדיי ופאגסלי נשלחים למחנה קיץ, שם מתאהב בה ג'ואל גליקר – חניך נוירוטי ומנודה חברתית. במהלך הסרט, ונסדיי, פאגסלי וג'ואל ננעלים ב"צריף ההרמוניה" ונאלצים לצפות בסרטי משפחה עליזים על מנת לרסן את התנהגותם האנטי-חברתית. במהלך מופע הסיום, ונסדיי מובילה את שאר החניכים המנודים במרד נגד גארי, בקי ואמנדה ועוזבת את המחנה עם פאגסלי וג'ואל בחסות הכאוס. בסוף הסרט מרומז כי ונסדיי, למרות רגשותיה ההדדיים לג'ואל, מנסה בכוונה תחילה להפחיד אותו למוות לאחר שהוא מעלה את הרעיון להינשא לה בעתיד.
את דמותה של ונסדיי בסרט ה-DVD "משפחת אדמס: האיחוד" ובסדרת הטלוויזיה "משפחת אדמס החדשה", ששניהם הופקו בשנת 1998, מגלמת ניקול פוגר. בשני עיבודים אלו דמותה של ונסדיי נשארה זהה לדמותה בסרטי הלייב אקשן.
באפריל 2010, הועלה עיבוד מוזיקלי בהשראת הזיכיון על תיאטראות ברודוויי. בעיבוד זה, את דמותה של ונסדיי גילמה קריסטה רודריגז. בעיבוד זה, דמותה של ונסדיי, כעת בת 18, "הפכה לאישה", ולפיכך נפטרה מנטיותיה הסדיסטיות והאנטי-חברתיות, וכן ממאפייניה החיצוניים. במרץ 2011, את רודריגז החליפה רייצ'ל פוטר. בספטמבר 2011, הפקת המחזמר יצאה לסיור הלאומי הראשון שלה; בה את דמותה של ונסדיי גילמה קורטני וולפסון, לאחר שגילמה את דמותה של הכלה / האם הקדמונית המתה בתיאטראות ברודוויי.
בסדרת הרשת הפארודית "Adult Wednesday Addams", את דמותה של ונסדיי המבוגרת מגלמת מליסה האנטר. בסדרה זו, הממשיכה את אירועי סרטי הלייב אקשן, גם בבגרותה נשארה ונסדיי אפלה, סוציופטית וסדיסטית, בדומה לתיאורה מרצועות הקומיקס המקוריות ומהסרטים. סדרה זו, עסקה בחוויותיה של ונסדיי כאישה בוגרת לאחר שעזבה את בית משפחת אדמס. סדרת הרשת זכתה לתשומת לב תקשורתית במיוחד בפרק השלישי של העונה השנייה, בו ונסדיי מענישה שני גברים מיזוגניים. The Tee & Charles Addams Foundation, בעלי זכויות היוצרים על הזיכיון, דיווחו על הסדרה בגין הפרת זכויות יוצרים וכתוצאה מכך הסדרה הוסרה באופן זמני מיוטיוב, אולם בשנת 2016, הסדרה הושבה לפלטפורמה.
את דמותה של ונסדיי בסרט ההנפשה "משפחת אדמס" (2019) ובהמשכו, "משפחת אדמס 2" (2021), מדבבת קלואי גרייס מורץ. בשני הסרטים, דמויותיהם של בני המשפחה זהות לרצועות הקומיקס המקוריות, בשילוב פרטים נוספים: למשל, צמותיה של ונסדיי מסתיימות בלולאות תלייה.
את דמותה של ונסדיי בסדרה "ונסדיי" של נטפליקס מ-2022 מגלמת ג'נה אורטגה. בסדרה זו, דמותה של ונסדיי מופיעה כמתבגרת בת 15–16 בעלת יכולות מנטליות ותפיסה על-חושית הלומדת בפנימיית "אקדמיית נוורמור", שם היא מנסה לסכל מסע הרג מפלצתי המטיל אימה על העיירה המקומית ולפתור תעלומה על-טבעית, בה הסתבכו הוריה 25 שנה קודם לכן. ונסדיי מתוארת כבעלת אישיות אנטי-חברתית, מתבודדת, ולמרות ממדיה הקטנים היא בעלת כח פיזי ויכולות לחימה.
הערות שוליים

↑  Addams Family Values, Letters, The New Yorker, July 30 2018
↑  "Wednesday Leaves Home" (20 November 1964) Season 1, Episode 10, at 06:30
↑  "The Addams Family Movie page". 28 October 2009. Archived from the original on 28 October 2009. Retrieved Septembrt 12, 2022.
↑  "Wednesday Addams". Enjoy-your-style.com. 21 March 2013. Retrieved Septembrt 12, 2022.
↑  "Cortney Wolfson". Cortneywolfson.com. Retrieved Septembrt 12, 2022.
↑  Carrie, Stephanie (6 March 2015). "A Christina Ricci Doppelganger Creates a Series About Wednesday Addams As an Adult". LA Weekly. Retrieved Septembrt 12, 2022.
↑  Vagianos, Alanna (13 February 2015). "How Wednesday Addams Would React To Catcalling". HuffPost. Retrieved Septembrt 12, 2022.
↑  Lanning, Carly (21 April 2015). "Copyright claim yanks 'Adult Wednesday Addams' from YouTube". The Daily Dot. Retrieved Septembrt 12, 2022.
↑  Andreeva, Nellie (19 May 2021). "Jenna Ortega To Play Lead Wednesday Addams In Netflix's Live-Action Series From Tim Burton". Deadline Hollywood. Retrieved Septembrt 12, 2022.
| משפחת אדמס מאת צ'ארלס אדמס |
| --- | --- | --- |
| דמויות | גומז אדמס • מורטישה אדמס • פאגסלי אדמס • ונסדיי אדמס • דוד פסטר • סבתא • לרץ' • דבר • הדודן זה |  |
| טלוויזיה | משפחת אדמס (1964–1966) • משפחת אדמס (1973) • ליל כל הקדושים עם משפחת אדמס החדשה (1977) • משפחת אדמס (1992–1993) • משפחת אדמס החדשה (1998–1999) • ונסדיי (2022-הווה) |  |
| קולנוע | משפחת אדמס (1991) • החיים לפי משפחת אדאמס (1993) • משפחת אדמס: המפגש (1998) • משפחת אדמס (2019) • משפחת אדמס 2 (2021) |  |
| תיאטרון | משפחת אדמס (מחזמר) |  |
| --- | --- |
בקרת זהויות :  MusicBrainz: 4b100246-278d-4849-83c0-61271c5b1ba9  NKC: xx0313161 
דמותה של ונסדיי בחלק מעיבודי הלייב אקשן – בגילומן של כריסטינה ריצ'י (משמאל) ושל ג'נה אורטגה (מימין).
ליסה לורינג כונסדיי ב-1964
קאטס והכלב

| --- | --- |
 סוגה:  דרמה / פעולה
 שחקנים:  ג'סי קולינס  פיטר מקניל 
 ארץ מקור:  קנדה
 שפות:  אנגלית 
 מספר עונות:  5
 מספר פרקים:  106
 הפקה
 אורך פרק:  30 דקות
 שידור
 רשת שידור:  CTV (קנדה) הטלוויזיה החינוכית
 תקופת שידור מקורית:  17 בספטמבר 1988 – 1992
 קישורים חיצוניים
 דף התוכנית ב-IMDb
 
קאטס והכלב (באנגלית: Katts and Dog) היא סדרת טלוויזיה קנדית אשר הופקה בין השנים 1988–1992.
הסדרה התמקדה בעלילותיהם של השוטר האנק קאטס והשותף שלו, כלב הזאב רינטי אשר פותרים יחד תעלומות ונלחמים בפשע.
בישראל, הסדרה שודרה בשעות אחר הצהריים במסגרת הרצועה היומית "רואים 6/6" ששודרה בטלוויזיה החינוכית בסוף שנות השמונים ותחילת שנות התשעים. כמו כן הסדרה שודרה בישראל גם בערוץ המזרח התיכון בשנות התשעים.
מדינת האגמים

| --- | --- |
דגל מדינת האגמיםדגל מדינת האגמים

 מדינה:  דרום סודאן דרום סודאן
 חבל ארץ:  בחר אל-ע'זאל
 בירת המדינה:  רומבק
 שטח:  43,595.08 קמ"ר
 אוכלוסייה:  ‏
  ‑ במדינה:  695,730 (2008)
  ‑ צפיפות:  16 נפש לקמ"ר (2008)
 קואורדינטות:  6°46′00″N 28°53′00″E﻿ / ﻿6.76666667°N 28.88333333°E﻿ / 6.76666667; 28.88333333 
 אזור זמן:  UTC +3
  מפת מיקום  מפה מפורטת     לחצו כדי להקטין חזרה    לחצו להגדלה     he tabBackground:;tabBorder:#aaa;defaultTab:0;
מדינת האגמים (באנגלית: Lakes; בערבית: البحيرات, אלבחיראת) היה אחד מעשרת מחוזות דרום סודאן בין השנים 2011 ל-2015. שטחו הכולל היה כ-40,235 קמ"ר, גודל האוכלוסייה בו היה כ- 1,310,142 נפש (נכון ל-2022) ובירתו הייתה העיר רומבק. מדינת האגמים הייתה אחת מארבעת המחוזות הנמצאים בחבל ארץ בחר אל-ע'זאל.
בחר אל ג'באל היה מחוז בחבל ארץ אקווטוריה שהופרד ממנה ב-1948 . בצידו המזרחי גובל מחוז מדינת האגמים במחוז ג'ונגליי כשאת קו הגבול משרטט תוואי הנילוס הלבן, מצפון נמצא מחוז מדינת האיחוד, מצפון מערב נמצא מחוז ואראפ, מדרום מזרח נמצא מחוז אקווטוריה המערבית ומדרום גובל במחוז אקווטוריה התיכונה.
בדומה לשאר המחוזות בדרום סודאן גם מדינת האגמים חולקה לנפות. בראש כל נפה עמד נציב שמינה נשיא המדינה, סאלווה קיר מאיארדיט.
הערות שוליים

↑  South Sudan - Cueibet County, Lakes State: Humanitarian Needs Assessment - 27 January 2022 - South Sudan | ReliefWeb, reliefweb.int, ‏2022-01-27 (באנגלית)
ערך זה הוא קצרמרבנושא דרום סודאן ובנושא גאוגרפיה של אפריקה. אתם מוזמנים לתרום לוויקיפדיה ו.
הכביש הפאן-אמריקאי

מסלול הכביש הפאן-אמריקאי. בצד מוגדל אזור נתק דריאן
הכביש הפאן-אמריקאי (בספרדית: Carretera Panamericana; באנגלית: Pan-American Highway) הוא מערכת כבישים המשתרעת לאורך 48,000 קילומטרים. פרט ל"נתק דריין", שהוא מקטע בלתי סלול באורך 106 קילומטרים שבו נמצא יער גשם, זהו הכביש הרציף היחיד המחבר את שתי יבשות אמריקה, הצפונית והדרומית יחדיו. לפי ספר השיאים של גינס, זוהי הדרך הארוכה ביותר בעולם לנסיעת כלי רכב ממונעים.
עקב אורכו יוצא הדופן, הכביש עובר באזורים אקלימיים מגוונים, אשר לעיתים הם אף שונים מאוד באופיים. הכביש עובר במדינות רבות בדרכו, וכל מדינה שבה הוא עובר אחראית על סלילתו ותחזוקתו בחלק שבשטחה. לכן, הכביש אינו אחיד במאפייניו. בחלקים מסוימים של הכביש קשה לנוע במהלך מזג אוויר חורפי, ובחלקים מסוימים של הכביש הנסיעה עלולה להיות מסוכנת.
מסלול הכביש הפאן-אמריקאי

הכביש הפאן-אמריקאי עובר במדינות הבאות, לפי סדרן מצפון לדרום:
ארצות הברית (צפונו של הכביש במובלעת אלסקה)
קנדה
ארצות הברית
מקסיקו
גואטמלה
אל סלוודור
הונדורס
ניקרגואה
קוסטה ריקה
פנמה
קולומביה
אקוודור
פרו
צ'ילה
ארגנטינה
הסתעפויות של דרכים היוצאות מן הכביש מוליכות גם לעבר המדינות בוליביה, ברזיל, פרגוואי, אורוגוואי וּונצואלה.
למרות שמסלולו עובר דרכן, קנדה וארצות הברית אינן מכירות רשמית במסלולו שדרכן כחלק מן הכביש הפאן-אמריקאי. את הדרכים "השייכות לכביש" שנמצאות בגבולן, הן מחשיבות כחלק ממערך הכבישים המהירים המדינתיים שלהן. לכן, הכביש מתחיל רשמית בעיר המקסיקנית נואבו לארדו הגובלת במדינת טקסס מצדו השני של גבול ארצות הברית–מקסיקו, ומשם הוא ממשיך דרומה דרך מונטריי אל מקסיקו סיטי. מסלול הכביש ממשיך דרומה דרך הכביש המהיר הפדרלי המקסיקני מספר 190 עד לגואטמלה. באמריקה המרכזית המסלול עובר בכביש המהיר המרכז אמריקאי מספר 1, חוצה בדרכו את סן סלוודור, בירת אל סלוודור ואת פנמה סיטי, בירת פנמה, ומגיע עד לעיירה יאביסה, פנמה, הגובלת בנתק דריין. שם, כאמור, נקטע הכביש.
מצדו השני של נתק דריין ממשיך הכביש בטורבו שבצפון-מערב קולומביה ומשם ממשיך דרומה, קרב לעיר הבירה בוגוטה, אך עובר ממערב לה, וממשיך דרך סנטיאגו דה קאלי עד לאקוודור. לאורך כל אקוודור הדרך עוברת בכביש המהיר מספר 35 של אקוודור, דרך קיטו בירתה, ומשם לאורך כל פרו בכביש המהיר מספר 1 של פרו, דרך לימה בירתה. הכביש ממשיך עד לצ'ילה ועובר שם דרך אנטופגסטה וּולפראיסו. מִולפראיסו נוטה הכביש מזרחה, חוצה את גבול צ'ילה-ארגנטינה ומסתיים רשמית בבואנוס איירס, בירת ארגנטינה. הסתעפויות "בלתי רשמיות" של הכביש מוליכות מִולפראיסו דרומה עד לקוולון שבלוס לאגוס, צ'ילה, ומבואנוס איירס דרומה עד לאושואיה שבטיירה דל פואגו, ארגנטינה.
נתק דריין

נתק דריין (Tapón del Darién או Darién gap, בספרדית ובאנגלית, בהתאמה) הוא הקטע המשמעותי ביותר בכביש שאינו סלול. הנתק הוא רצועה של יער גשם טרופי באורך 106 קילומטרים, המשתרע משני צדי הגבול בין פנמה לקולומביה, ברובו בצד הפנמי. את המרווח חוצים חובבי ספורט אתגרי בכלי רכב שונים, כאופניים, כאופנוע וכטרקטורון, תוך התמודדות עם חול טובעני, עם ביצות, עם חרקים ועם צמחייה עבותה. אין כל דרך סלולה המאפשרת מעבר בנתק במכונית סטנדרטית. האזור מסוכן עקב פעילות של לוחמי גרילה קולומביאנים ועקב פשיעה אלימה.
במשך שנים נעשו ניסיונות להשלים את המקטע, אך לשווא. בשנת 1971 הוחל בתכנון הכביש בַּמקום, במימון של ארצות הברית, אך העבודות הופסקו בשנת 1974, עקב לחץ של קבוצות לשמירה על הסביבה. ניסיון נוסף נעשה בשנת 1992, אך סוכל בעקבות פרסום של סוכנות האומות המאוחדות אודות הנזק שייגרם לסביבה בעקבות הסלילה. התנגדויות להשלמת הכביש בנתק דריין הן מגוונות. טענה אחת היא כי הכביש עלול לפגוע ביער הגשם שבמקום. לפי טענה אחרת, ישנו חשש כי סלילת הכביש תאפשר מעבר של מחלות טרופיות ושל מחלת הפה והטלפיים מדרום אמריקה לצפונה. עוד נטען כי הכביש עלול לפגוע בסביבת החיים של הילידים האינדיאנים שבמקום. בנוסף, נשמע גם נימוק ביטחוני, כי הכביש עלול לשמש למעבר של ארגוני גרילה וארגוני סחר בסמים, הפועלים בקולומביה, אל תוך פנמה.
ראו גם

הכבישים המהירים של סין
כביש 6
מפת נתק דריין
אקסוגמיה

אֶקְסוֹגַמְיָה ("נישואי חוץ") היא נוהג חברתי של נישואין עם בן זוג אשר אינו משתייך לאותה הקבוצה החברתית, קבוצת השארות (מוצא אתני) וכדומה. השוני בין הקבוצות מתבסס במהותו על הבדלי דת ותרבות. מונח זה הוא הפכו של המונח אנדוגמיה, נישואי פנים  (נישואין בין בני זוג מאותה הקבוצה). נישואין מעורבים של בני זוג מתרבויות שונות או מדתות שונות מובילה לעיתים להתנגשות בין השקפות עולם וערכים. נישואי חוץ מקובלים בעיקר במדינות המערב, אך התופעה קיימת במידות שונות כמעט בכל העולם. שינויים חברתיים נרחבים התרחשו בעולם בעקבות תופעה זו. ישנם זוגות בנישואי תערובת הטוענים כי בחברה הכללית צריך להתרחש שינוי בתפיסה ויש לקבל את השינויים החברתיים שמתחוללים.
אקסוגמיה ערכית היא גישה שלפיה אנשים שונים יעדיפו בני זוג לנישואין מרקע חברתי שונה. 
על פי ראייה זו קיימות בעולם חברות שונות, ממעמדות שונים, ולכן ההעדפה האנושית במדרג החברתי היא להכיר אדם אשר בא ממעמד אחר, גבוה יותר. 
מכאן שלאנשים מסוימים בחברות שונות תהיה העדפה נוקבת לגבי בחירת בני זוג לנישואין מחברה אחרת, שמעמדה החברתי שונה.
ראו גם

אנדוגמיה
מלחמת העולמות (סדרת טלוויזיה בריטית, 2019)

| --- | --- |

 מבוסס על:  מלחמת העולמות 
 סוגה:  מדע בדיוני, סדרה המבוססת על ספר 
 שחקנים:  אלינור טומלינסון רייף ספול רופרט גרייבס רוברט קרלייל
 ארץ מקור:  הממלכה המאוחדת הממלכה המאוחדת
 שפות:  אנגלית 
 מספר עונות:  1 
 מספר פרקים:  2 
 הפקה
 חברת הפקה:  מאמות' סקרין 
 שידור
 רשת שידור:  BBC One 
 תקופת שידור מקורית:  2019 – 20 באוקטובר 2019 
 קישורים חיצוניים
 אתר רשמי
 דף התוכנית ב-IMDb
 
מלחמת העולמות (באנגלית: The War of the Worlds) היא מיני-סדרה דרמה בריטית בת שלושה פרקים שהופקה על ידי חברת Mammoth Screen עבור רשת BBC, בהפקה משותפת עם Creasun Media ו-Red Square. הסדרה היא עיבוד לרומן של וולס בעל אותו השם והיא העיבוד הטלוויזיוני הבריטי הראשון לרומן זה. "מלחמת העולמות" שודרה לראשונה ב-13 באוקטובר 2019 ברשת TVNZ 1 בניו זילנד והיא שודרה בערוצי BBC החל מ-17 בנובמבר 2019.
תקציר העלילה

הסדרה מתרחשת באנגליה האדוארדית ועוקבת אחר ג'ורג' (רייף ספאל) ובת זוגו איימי (אלינור טומלינסון) כשהם מנסים להתריס נגד החברה ולהתחיל חיים משותפים, אל מול האימה המתהפכת של פלישה חייזרית, תוך שהם נלחמים על חייהם נגד אויב שהוא מעבר להבנתם.
שחקנים ודמויות

אלינור טומלינסון בתפקיד איימי
רייף ספול בתפקיד ג'ורג'
רופרט גרייבס בתפקיד פרדריק
רוברט קרלייל בתפקיד אוגליבי
הפקה > פיתוח

"מלחמת העולמות" הופקה, כאמור על ידי חברת Mammoth Screen עבור ה-BBC, בהפקה משותפת עם Creasun Media ובשיתוף עם חברת Red Square.
את הסדרה מביים קרייג ויוירוס, בהפקתו של בטסן מוריס אוונס עם דמיאן טימר כמפיק בפועל לצד פרת'י מווהאלי, פיטר הרנס וקרייג וייווירוס מחברת Mammoth Screen‏, טומי בולפין מ- BBC,  מינגלו מא מחברת  Creasun Media וג'יימי בראון מ-Red Square .
הפקה > צילומים

הצילומים החלו בליברפול באפריל 2018. אתרי הצילום כללו גם את אולם סנט ג'ורג', מישור ליברפול שהפך לאנגליה האדוארדית, אלדון גרוב, ווקסהול, ליברפול שם שימש מבנה נטוש עבור מיקום בלונדון, רחוב סר תומאס, רחוב דייל, איינסדייל וודס, יער דלמיר וכפר בודוורת' הגדולה במחוז צ'שייר.
הפצה

הסדרה תשודר בשלושה פרקים. חברת Mammoth Screen הודיעה כי הסדרה צפויה לצאת בסוף 2019 והיא תשודר לראשונה ב-13 באוקטובר 2019 בערוץ TVNZ 1 בניו זילנד.
אולפני ITV Global Entertainment אחראים על ההפצה הבינלאומית של הסדרה. הסדרה נמכרה למדינות אירופה הגדולות ולמדינות אפריקה.
הערות שוליים

1 2 3 4 5  "Filming begins on BBC One drama The War of the Worlds". BBC. 6 באפריל 2018. נבדק ב-6 ביולי 2018. {{cite web}}:  (עזרה)
↑  Goodfellow, Melanie (15 באוקטובר 2018). "ITV Studios racks up pre-sales on 'The War Of The Worlds' drama". Screen Daily. נבדק ב-28 באוקטובר 2018. {{cite news}}:  (עזרה)
↑  Perez, Lexy (29 בספטמבר 2019). "BBC Unveils First Look at 'War of the Worlds' Adaptation in Debut Trailer". The Hollywood Reporter. נבדק ב-30 בספטמבר 2019. {{cite news}}:  (עזרה)
↑  "Liverpool Echo". Liverpool Echo. נבדק ב-3 במאי 2018. {{cite web}}:  (עזרה)
↑  Kiefer, Halle. "BBC's War of the Worlds Trailer: Tell King Edward VII to Get His Mech Suit On. The Aliens Are Here". נבדק ב-30 בספטמבר 2019. {{cite news}}:  (עזרה)
↑  "The War of the Worlds". TVNZ. 2 באוקטובר 2019. נבדק ב-3 באוקטובר 2019. {{cite web}}:  (עזרה)
רגליים קרות (סדרת טלוויזיה)

| --- | --- |

 סוגה:  דרמה קומית
 יוצרים:  מייק בולן
 שחקנים:  ג'יימס נסביט הלן בקסנדייל ג'ון תומסון פיי ריפלי רוברט בת'רסט הרמיוני נוריס קימברלי ג'וזף ג'ייסי סאלס שון פרטווי ליאן בסט קלאק ספלמן
 ארץ מקור:  הממלכה המאוחדת
 שפות:  אנגלית
 מספר עונות:  9
 מספר פרקים:  60
 הפקה
 מפיק:  כריסטין לנגן ספנסר קמפבל אמה בנסון
 מפיקים בפועל:  אנדי האריס כריסטין לנגן 
 חברת הפקה:  Granada Television (1997–2003) Big Talk Productions (2016–)
 אתר צילומים:  מנצ'סטר מנצ'סטר רבתי אנגליה הממלכה המאוחדת
 מוזיקה:  מארק ראסל (עונות 1–5) אדמונד בוט (עונות 6–)
 שידור
 רשת שידור:  ITV
 רשת שידור בישראל:  yes הטלוויזיה בלוויין
 תקופת שידור מקורית:  סדרה מקורית: 30 במרץ 1997 - 16 במרץ 2003 סדרה מחודשת: 5 ספטמבר 2016 - היום – הווה
 קישורים חיצוניים
 דף התוכנית ב-IMDb
רגליים קרות (באנגלית: Cold Feet) היא סדרת דרמה-קומית בריטית בהפקת Granada Television עבור רשת ITV. את הסדרה יצר מייק בולן בהמשך לסרט הטלוויזיה באותו שם משנת 1997 שהיה חלק מהסדרה " Comedy Premieres". הסדרה עוקבת אחרי שלושה זוגות של חברים החווים עליות ומורדות בחיי האהבה שלהם. בהתחלה שלושת הזוגות היו אדם ויליאמס ורייצ'ל בראדלי (ג'יימס נסביט והלן בקסנדייל), פיט וג'ני גיפורד (ג'ון תומסון ופיי ריפלי), וקארן ודייוויד מרסדן (הרמיוני נוריס ורוברט בת'רסט). בהמשך הסדרה בני הזוג גיפורד מתגרשים ופיט מתחתן עם ג'ו אליסון (קימברלי ג'וזף). קארן ודייוויד גם נפרדים ויוצרים קשרים חדשים, היא עם מארק קוביט (שון פרטווי) והוא עם רובין דאף (לוסי רובינסון).
המפיקים בפועל של הסדרה המקורית היו בולן עם ראש מחלקת הקומדיה של טלוויזיית גרנדה אנדי האריס. המפיקים היו כריסטין לנגן, ספנסר קמפבל ואמה בנסון. 32 פרקים של חמש העונות של הסדרה המקורית שודרו החל מ-15 בנובמבר 1998 עד 16 במרץ 2003. חידוש של הסדרה עם כל צוות השחקנים המקורי פרט לבקסנדייל עלתה לשידור ב-5 בספטמבר 2016.
בסדרה המחודשת החל להופיע השחקן קלאק ספלמן בתפקיד מתיו בנם בן העשרה של אדם ורייצ'ל. עוד הצטרפו לסדרה קארן דייוויד בתפקיד אשתו השנייה של אדם אנג'לה זובאייר, וארט מאליק בתפקיד אדי איל ההון ואביה של אנג'לה שמתאהב בקארן מרסדן. פיט וג'ני מתחתנים שוב זה עם זו, ונישואיהם של דייוויד ורובין מתפרקים. ליאן בסט משחקת בתפקיד טינה ריינולדס, בת זוגו של אדם אחרי שהוא נפרד מאנג'לה.
רקע

הקשר בין יוצר הסדרה מייק בולן לטלוויזיית גרנדה החל בשנת 1994, כאשר הסוכן שלו מכר תסריט של דרמה קומית בשם "The Perfect Match" לראש מחלקת הקומדיה אנדי האריס. האריס חיפש תסריטים לטלוויזיה שיישקפו אח חייהם של אנשים בני דורו, בשנות השלושים שלהם, שלא היו מיוצגים בטלוויזיה. "The Perfect Match" מספר על גבר שמציע נישואים לחברתו במשחק גמר הגביע האנגלי, ואחר כך נאלץ להתמודד עם תשומת לב תקשורתית רבה. הסרט נוצר ושודר ב-1995. האריס ביקש מבולן להציג רעיונות נוספים למפיקה כריסטין לנגן. האריס כחובב של סדרות אמריקאיות כגון "שלושים ומשהו", "פרייז'ר" ו"בלוז לכחולי המדים", העלה את הרעיון ל"רגליים קרות" שהוא סיפור רגיל של "בחור-פוגש-בחורה". העלילה מסופרת משתי נקודות המבט, ויש שימוש באלמנטים של פנטזיה ופלשבקים כדי להתאים את האירועים לנקודת המבט. הרעיון ההתחלתי התרכז רק בבני הזוג אדם ויליאמס ורייצ'ל בראדלי (ג'יימס נסביט והלן בקסנדייל), אבל האריס חשב שזה יפחית את הסיכוי ש-ITV יזמינו סדרה שלמה לאחר הפיילוט. לכן בולן הוסיף לעלילה שני זוגות נוספים, פיט וג'ני גיפורד (פיי ריפלי וג'ון תומסון) החברים של אדם, ודייוויד וקארן מרסדן (רוברט בת'רסט והרמיוני נוריס) החברים של רייצ'ל.
את הפיילוט ביים דקלאן לאוני, שביים את הסיטקום "האב טד", במשך 12 יום באתרים בקרבת מנצ'סטר רבתי. התוכנית בת השעה שודרה ברצועת השידור "Comedy Premieres" של ITV ב-30 במרץ 1997. מספר הצופים היה 3.5 מיליון והיא קיבלה תשומת לב מועטה בלבד מהביקורת. במאי 1997 הוגשה התוכנית "רגליים קרות" לייצג את הרשת בתחום הקומדיה בפסטיבל הטלוויזיה במונטרה. שם זכתה התוכנית בפרס "ורד הכסף" להומור, ובפרס הראשי של הפסטיבל "ורד הזהב". שידור חוזר של הסרט שודר ימים אחדים אחר כך, אבל ITV לא הזמינה סדרת טלוויזיה. רק אחרי שדייוויד לידימנט מונה למנהל מחלקת התוכניות באוגוסט 1997, הוזמנה סדרה של שישה פרקים.
צוות השחקנים > תפקידים ראשיים

ג'יימס נסביט – אדם ויליאמס
הלן בקסנדייל – רייצ'ל בראדלי
ג'ון תומסון – פיט גיפורד
פיי ריפלי – ג'ני גיפורד
רוברט בת'רסט – דייוויד מרסדן
הרמיוני נוריס – קארן מרסדן
קימברלי ג'וזף – ג'ואן "ג'ו" אליסון
ליאן בסט – טינה ריינולדס
ג'ייסי סאלס – רמונה רמירז
צוות השחקנים > תפקידי משנה

רוזי קאוואלירו – איימי (עונה 2)
בן מיילס – רוברט בראון (עונה 3)
יסמין בנרמן – ג'סיקה ברנס (עונה 3)
מל מרטין – הת'ר צ'יילדס (עונה 3)
שון פרטווי – מארק קוביט (עונות 4–5)
ריצ'רד ארמיטאג' – לי (עונה 5)
לוסי רובינסון – רובין (עונות 5–6)
קלאק ספלמן – מתיו ויליאמס (עונות 6–7)
ארט מאליק – אדי זובייר (עונה 6)
רוברט וב – גרנט הודג'ס (עונה 6)
אלסטייר מקנזי – ג'יימי מור (עונות 6–7)
פול ריטר – בנג'מין סטיבנס (עונה 7)
שיבון פינרן – ניקי קירקברייט (עונה 7)
רוברט גלניסטר – ג'ורג' קירקברייט (עונה 7)
איימי הוברמן – שרה פוינטר (עונה 7)
דייזי אדגר-ג'ונס - אוליביה מרסדן
אלה האנט - אלי מרסדן
סקירת סדרה

| עונה | עונה | פרקים | פרקים | שודרה לראשונה (הממלכה המאוחדת)> הפרק הראשון | שודרה לראשונה (הממלכה המאוחדת)> הפרק האחרון | ממוצע צופים (במיליונים) |
| --- | --- | --- | --- | --- | --- | --- |
|  | 1 | 6 | 6 | 15 בנובמבר 1998 | 20 בדצמבר 1998 | 7.40 |
|  | 2 | 6 | 6 | 26 בספטמבר 1999 | 31 באוקטובר 1999 | 8.54 |
|  | 3 | 8 | 8 | 12 בנובמבר 2000 | 26 בדצמבר 2000 | 9.03 |
|  | 4 | 8 | 8 | 18 בנובמבר 2001 | 10 בספטמבר 2001 | 8.50 |
|  | 5 | 4 | 4 | 23 בפברואר 2003 | 16 במרץ 2003 | 9.45 |
|  | 6 | 8 | 8 | 5 בספטמבר 2016 | 24 באוקטובר 2016 | 7.66 |
|  | 7 | 7 | 7 | 8 בספטמבר 2017 | 20 באוקטובר 2017 | 5.84 |
|  | 8 | 6 | 6 | 14 בינואר 2019 | 18 בפברואר 2019 | - |
|  | 9 | 6 | 6 | 13 בינואר 2020 | 17 בפברואר 2020 | - |
פרסים ומועמדויות > פרסי באפט"א לטלוויזיה

| שנה | קטגוריה | מועמדות | תוצאה |
| --- | --- | --- | --- |
| 1998 | הצילום והתאורה הטובים ביותר | פיטר מידלטון | מועמדות |
| 1999 | סדרת הדרמה הטובה ביותר | מייק בולן וכריסטין לנגן | מועמדות |
| 1999 | המוזיקה המקורית הטובה ביותר | מארק ראסל | מועמדות |
| 1999 | העיצוב הגרפי הטוב ביותר | פיטר טרי, מאט הווארת' וסוזן וודוריס | מועמדות |
| 1999 | העריכה הטובה ביותר | טים ואדל | מועמדות |
| 2000 | השחקנית הטובה ביותר | פיי ריפלי | מועמדות |
| 2001 | סדרת הדרמה הטובה ביותר | מייק בולן, אנדי האריס, ספנסר קמפבל | זכייה |
פרסים ומועמדויות > פרס באפט"א לאומנויות הטלוויזיה

| שנה | קטגוריה | מועמדות | תוצאה |
| --- | --- | --- | --- |
| 2000 | New Director Fiction | ג'ון ג'ונס | מועמדות |
| 2000 | New Writer Fiction | דייוויד ניקולס | מועמדות |
לקריאה נוספת

Smith, Rupert (2003). Cold Feet: The Complete Companion. London: Granada Media. ISBN 0-233-00999-X.
Tibballs, Geoff (2000). Cold Feet: The Best Bits…. London: Granada Media. ISBN 0-233-99924-8.
הערות שוליים

↑  Sherwin, Adam (19 November 2015). "Cold Feet: Hit drama series following group of thirtysomethings to return to ITV after 12 years". The Independent. Retrieved 20 November 2015.
↑  Strenske, Bettina (September 1997). "Golden Rose of Montreux for Mike Bullen". London Screenwriters' Workshop. Retrieved 17 July 2008. Archived from the original  on 13 February 1998.
↑  "Television Nominations 1998". British Academy of Film and Television Arts website. נבדק ב-2008-08-12.
1 2 3 4  "Television Nominations 1999". British Academy of Film and Television Arts website. נבדק ב-2008-08-12.
↑  "Television Nominations 2000". British Academy of Film and Television Arts website. נבדק ב-2008-08-12.
↑  "Television Nominations 2001". British Academy of Film and Television Arts website. נבדק ב-2008-08-12.
↑  New Director - Fiction in 2001 "Craft Nominations 2000". {{cite web}}: Check |url= value (עזרה)
↑  in 2001 "Craft Nominations 2000". {{cite web}}: Check |url= value (עזרה)
פיצוחים (שעשועון)

| --- | --- |

 סוגה:  שעשועון
 יוצרים:  Steve Ryan, מרק גודסון 
 מנחים:  שוש עטרי ענת דולב אברי גלעד איטו אבירם מנחם פרי נחום עידו אורלי וילנאי
 ארץ מקור:  ארצות הברית
 שפות:  אנגלית 
 הפקה
 חברת הפקה:  פרימנטל 
 הפצה:  אולפני ITV 
 אורך פרק:  30 דקות
 שידור
 רשת שידור:  הטלוויזיה הלימודית
 תקופת שידור מקורית:  20 במאי 1985 – 1995
 קישורים חיצוניים
 דף התוכנית ב-IMDb
 
הכוורת של פיצוחים. ניצחון הושג על ידי יצירת רצף של משבצות באותו הצבע לאורך הלוח (עבור הצוות הלבן) או לרוחבו (עבור הצוות הכחול).
פיצוחים הוא שעשועון טלוויזיה בהפקת הטלוויזיה הלימודית ששודר בשנים 1985–1995.
מנחי התוכנית היו אברי גלעד, איטו אבירם, ענת דולב, מנחם פרי, נחום עידו, שוש עטרי ואורלי וילנאי.
התוכנית מבוססת על פורמט אמריקאי בשם "Blockbusters" ששודר בין השנים 1980–1982 וזכה להצלחה מעטה יחסית. פורמט השעשועון נמכר גם לערוץ ITV הבריטי, ששידר אותו בין השנים 1983–1993. לאחר מכן שידר את השעשועון ערוץ Sky, עד 1995. ב-1996, לאחר ש"פיצוחים" ירדה מהמרקע, שודר השעשועון גם בערבית: "מסאראת". גרסאות של השעשועון שודרו גם באוסטרליה, בשוודיה ובגרמניה.
בינואר 2016 הוכרז כי התוכנית תצא בגרסה חדשה במסגרת חגיגות היובל לטלוויזיה החינוכית. התוכנית החדשה עלתה לשידור במרץ 2016 בהנחיית דודו ארז ומיכאל הנגבי ובהשתתפות מנחי החינוכית מכל הזמנים.
כללי המשחק

בתוכנית התמודדו שני צוותי מתחרים, בדרך כלל בני נוער. הצוותים סומנו בשני צבעים – כחול ולבן. לרוב התחרה צמד בכחול, מול מתמודד יחיד מכתה גבוהה יותר בלבן.
התחרות עסקה בפתרון שאלות ידע כללי: בתחילת המשחק הוצג לוח המעוצב ככוורת, ובתוכו 20 משבצות המטרה (5 לרוחב, 4 לאורך). כל משבצת סומנה באות הראשונה של התשובה המתאימה. מרגע השמעת השאלה ניתנה זכות התשובה לצוות שלחץ ראשון על הזמזם. אם ענו אנשי הצוות נכונה, נצבעה המשבצת בצבע הקבוצה, אם לא, עברה השאלה לקבוצה היריבה. אם לאחר שלוש שאלות עבור אותה המשבצת לא הצליחו הצוותים להשיב נצבעה אותה משבצת בשחור. ניצחון הושג על ידי יצירת רצף של משבצות באותו הצבע ("פיצוח") לאורך הלוח (עבור הצוות הלבן) או לרוחבו (עבור הצוות הכחול).